Oq uy Trampning AQShga musulmonlar kiritilishini taqiqlash to‘g‘risidagi chaqirig‘ini qoraladi

AQSh prezidentligiga nomzod Donald Trampning AQShga musulmonlarning kirib kelishini vaqtincha taqiqlash haqidagi chaqirig‘i Oq uy tomonidan qo‘llab-quvvatlanmadi. Bu haqda “Vedomosti” xabar beradi.

Oq uy vakili Josh Ernest Trampni “saylovchilarning qo‘rquvidan o‘zining saylov kampaniyasida qo‘llab-quvvatlanishi uchun foydalanishga urinishda” aybladi.
Avvalroq Tramp “Musulmonlar immigratsiyasining oldini olish” deb nomlangan murojaatini ommaga havola qilgan edi. Uning fikriga ko‘ra, terakt xavfi tanlash imkoniyatini qoldirmayapti. Bunday sharoitda esa “AQShga kirib kelayotgan barcha musulmonlarni, so‘z talabalar, sayyohlar yoki muhojirlar haqida ketayotganligiga qaramasdan, to‘liq izolyatsiya qilish lozim”, degandi Tramp.